stanford-oval/wikipedia huggingface dataset:
עדלי סטוק
פרסים

1995 - מקום רביעי- המעצב המבטיח של השנה מטעם איגוד הגרפיקאים היפני JAGDA
1995 - מדליית ארד- עבור פרומושון ווידאו- NEW YORK FESTIVALS
1996 - מדליית זהב FCC- ENGLISH ADVERTISING IN JAPAN
1997 - מדליית כסף "כוכב ישראל" עבור אריזת מטרנה פרימיום- מוצרי מעברות
2001 - פרס ראשון לעיצוב אריזת "אקמול צינון" בתחרות "כוכב ישראל"
2003 - מדליית זהב עבור אריזת Esc בתחרות Golden Drumstick
2004 - שמונה פרסים בתחרות חתך הזהב
2010 - מקום ראשון עבור תווית יקב טפרברג רזרב בתחרות Windigo 2010
תערוכות קבוצתיות

2006 - The 8th International Poster Triennial in Toyama, Japan
2007 - עוצב בישראל
2008 - עוצב בישראל
2011 - עוצב בישראל 4
גלריה

כרזה שנקראה "לכל כתר יש מלך" שהוצגו בתערוכה בשנת 1998 בגלריית המומחה בנווה צדק, בהשראת כיסאות של חברת כתר פלסט.
הערות שוליים

↑  ורד שרון-ריבלין, ‏קשר-בראל מקים חברה לבניית מותג בשיתוף עם פיוצ'ר ברנד, באתר גלובס, 4 במאי 2000
↑  לימור גל, אדווה בשביל הרוגע,  נוף הרים נגד גודש באף, באתר הארץ, 27 ביוני 2005
נכנסים לפוקוס, באתר הארץ, 12 באפריל 2010
↑  ורד שרון-ריבלין, ‏הלוק ומבחן המציאות, באתר גלובס, 19 ביוני 2001
↑  שלומי שפר, הפניקס מקדמת תדמית בטוחה בקמפיין בטלוויזיה, באתר הארץ, 15 בפברואר 2004
↑  שני שילה, הגביע הוא כחול, באתר הארץ, 13 בפברואר 2008
↑  האתר של תערוכת עוצב בישראל
עוגת פירות

| --- | --- |

עוגת פירות אמריקאית מסורתית
 
 מאכלים
 סוג:  עוגה 
 אופן הגשה:  קינוח
 מרכיבים עיקריים:  פירות מסוכרים 
 
עוגות פירות לחג המולד
עוגות פירות פולניות
עוגות פירות במאפייה בסן אנג'לו (1939)
עוגת פירות היא עוגה שבין רכיביה כלולים פירות משומרים או מיובשים, ולעיתים גם אגוזים, תבלינים או אלכוהול. כל עוגה שמכילה פרי כרכיב יכולה להיחשב אם כן כעוגת פירות. עוגות אלו לרוב מוגשות בחתונות ובחגיגות חג המולד. הודות לטעמן העשיר, עוגות אלה לרוב מוגשות לחוד ללא תוספות כגון קצפת או חמאה.
היסטוריה

המתכון הקדום ביותר לעוגת פירות נמצא ברומא העתיקה והוא כלל רימונים, אגוזים, וצימוקים שעורבבו בתוך מחית שעורה. בימי הביניים, דבש, תבלינים ופירות משומרים נוספו למתכון.
לאחר מכן סוגים שונים של עוגות פירות החלו להופיע ברחבי אירופה. המתכונים השתנו רבות ממדינה למדינה עם השנים, שכן הם היו תלויים ברכיבים שהיו זמינים באותה תקופה וכן שבאזורים מסוימים הכנסייה אסרה להשתמש בחמאה בתקופת הצום. האפיפיור אינוקנטיוס השמיני (1492-1432) התיר את השימוש בחמאה במסמך כתוב שנודע בשם "מכתב החמאה" בשנת 1490, במכתב הוא אישר לתושבי סקסוניה להשתמש בחלב ובחמאה עבור עוגת פירות גרמנית בשם סטולן.
החל מהמאה ה-16, סוכר שהגיע מהמושבות האמריקאיות (יחד עם התגלית שריכוז גבוה של סוכר עוזר לשמר פירות) הוביל לעודפים של פירות משומרים, כתוצאה עוגת הפירות נהייתה זולה יותר ואהודה יותר.
במדינות העולם

פרק זה לוקה בחסר. אנא תרמו לוויקיפדיה ו.
בבריטניה ישנו מגוון גדול של עוגות פירות, מעוגות דלות מאוד בפירות ועד לעוגות מאוד עשירות בהם. עוגת חג המולד המסורתית בבריטניה היא עוגת פירות עגולה שמצופה במרציפן. לרוב הן גם מקושטות בקישוטים שונים כגון עוגיות בצורת פתיתי שלג, אנשי שלג או אוכמניות.
באיטליה נפוצה עוגת פנפורטה שהיא עוגת פירות איטלקית, שמקורה מסיינה טוסקנה במאה ה-13. את העוגה אופים עם תבלינים רבים ומשטיחים אותה. דוגמה נוספת היא בוצ'לטו מסיציליה המבוסת על פירות מסוכרים.
בצרפת ובמדינות אחרות שלא דוברות אנגלית, עוגת פירות פשוט נקראת "עוגה".
בגרמניה עוגת הפירות המסורתית נקראת סטולן, אוכלים אותה בעיקר בחג המולד וצורתה ככיכר לחם. מרכיבי העוגה כוללים שמרים, חמאה, מים, קמח, קליפות פרי הדר, צימוקים ושקדים.
בישראל יש האופים בט"ו בשבט עוגת פירות יבשים דחוסה מאוד, הנפרסת לאחר אפייתה לפרוסות דקיקות.
סקלטון

ערך זה עוסק בענף מזחלות אולימפי. אם התכוונתם למשמעות אחרת, ראו .
ליזי יארנולד הבריטית, האלופה האולימפית מאולימפיאדת סוצ'י (2014) במהלך תחרות סקלטון
איימי ויליאמס, האלופה האולימפית מאולימפיאדת ונקובר (2010) בתחילת המקצה
סְקֵלֵטוֹן הוא ענף ספורט חורף בו מתחרה יחיד גולש במסלול מתוחם על מזחלת כשהוא שוכב על בטנו עם ראשו קדימה.
הענף הוא ספורט אולימפי החל מאולימפיאדת סולט לייק סיטי (2002). קודם לכן נכלל במשחקי החורף האולימפיים באולימפיאדת סנט מוריץ (1928) ובאולימפיאדת סנט מוריץ (1948) כענף בו התחרו גברים בלבד. יחד עם ענף המזחלות מאורגן הספורט תחת התאחדות ה-IBSF.
מהירות הסקלטון נמוכה מזו של הלוז' אך המזחלת יכולה להגיע עד לכ-140 קילומטר לשעה. מזחלות סקלטון מודרניות עשויות בבסיסן מסיבי פחמן בתוך מסגרת מפלדה. אין בלמים או הגאים על המזחלת והניווט מתבצע על ידי הזזת הגוף של הנוסע.
יחד עם הנוסע והציוד שלו, המשקל המקסימלי המותר הוא 115 ק"ג לגברים ו-92 ק"ג לנשים כאשר מתוך זה, משקלה המקסימלי של המזחלת הוא 33 קילוגרם לגברים ו-29 קילוגרם לנשים. מגבלת המידות זהה לנשים וגברים: אורך בין 80 ל-120 ס"מ וגובה בין 8 ל-20 ס"מ.
מדידת הזמן מתחילה כאשר הנוסע עובר מרחק של 15 מטר מנקודת הזינוק, כאשר הנוסע יכול לדחוף את המזחלת עד מרחק של 65 מטר מקו הזינוק. אורך המסלול הוא בין 1,200 ל-1,500 מטר.
סקלר (מחשבים)

בתכנות, סְקַלַר (scalar) הוא כל ערך שאינו-מורכב.
באופן כללי, כל טיפוסי הנתונים הפרימיטיביים נחשבים לסקלרים:
טיפוס הנתונים boolean (או bool בחלק מהשפות)
טיפוסים נומריים: int וטיפוסים של נקודה צפה - float ו-double
טיפוסים של תווים: char ו-string
מקור השימוש במושג "scalar" במחשבים מתוארך לשנות ה-70 וה-80 של המאה ה-20, אז הוא שימש כדי להבחין בין מעבד סקלרי (scalar processor) למעבד וקטורי (vector processor).
ערכים מורכבים הם למשל טיפוסי הנתונים הבאים: רשימה מקושרת, מערך ורשומות.
ערך זה הוא קצרמרבנושא מדעי המחשב. אתם מוזמנים לתרום לוויקיפדיה ו.
סקלידותריום

| סקלידותריום |
| --- | --- |
 שלד של סקלידותריום
תקופה
פליסטוקן כ-800–12 אלף שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פילוסאים
משפחה:: מילודוניים
סוג:: סקלידותריום
מינים
 Scelidotherium australis  Scelidotherium bravardi  Scelidotherium cuvieri  Scelidotherium elegans  Scelidotherium laevidens  Scelidotherium leptocephalum  Scelidotherium modicum  Scelidotherium parodii  Scelidotherium patrium  Scelidotherium pozzii  Scelidotherium reyesi  Scelidotherium tarijense
שם מדעי
 Scelidotherium

סקלידותריום (שם מדעי: Scelidotherium; מילולית: "בהמת עצם הירך") הוא סוג נכחד של דלשינאי מקבוצת עצלני הקרקע, שחי לאורך אמריקה הדרומית של הפליסטוקן.
העצלן הגדול התגלה לאורך אמריקה הדרומית בארגנטינה, בוליביה, פרו, ברזיל, אקוודור, פרגוואי ופנמה. הוא סווג בידי החוקר האנגלי ריצ'רד אוון ב-1840, אך הוא התגלה עוד לפני כן בידי צ'ארלס דרווין שיחד עם מסעו בספינה ביגל עצר לאורך חופי פטגוניה בארגנטינה בדרכו מפונטה אלטה לבואנוס איירס ושם מצא את עצמות העצלן הענק ותיעד את העצמות הגדולות ביומנו. עם זאת הוא הגדיר אותם כשייכים למגתריום - עצלן מאותה תקופה, אך גדול כמו פיל.
הסקלידותריום לא היה גדול כמו המגתריום, אך עדיין הגיע לגובה של 1.1 מטר ולמשקל של 850 קילוגרם. הוא היה בעל גולגולת מוארכת יותר משל העצלנים המודרניים וכמעט חסרת שיניים בדומה ללסת דוב נמלים, והוא היה אוכל עלים כמותם. היו לו טפרים ענקיים שאיתם התמודד עם טורפים גדולים כמו הסמילודון ותלש ענפים מהעצים. בשל גודלו הוא כנראה לא היה יכול לטפס כמותם.
הוא נכחד עם סיום הפליסטוקן כאשר הגיעו הפלאו-אינדיאנים הראשונים לאמריקה הדרומית. המאובנים האחרונים שמיוחסים לו היו בני 12,000 שנה.
עוגת ערמונים

| --- | --- |

עוגת ערמונים
 
 מאכלים
 מטבח:  צרפתי
עוגת ערמונים (באנגלית: Chestnut cake) היא עוגה שמכינים תוך שימוש בערמונים. לעיתים מכינים אותה מקמח ערמונים העשוי מערמונים מבושלים וטחונים, יחד עם מרכיבי עוגה אופייניים נוספים, ולפעמים משתמשים בערמונים בציפוי או בזיגוג על גבי העוגה. אפשר לקשט את העוגה בערמונים מבושלים או מסוכרים וניתן גם להכין את העוגה ללא גלוטן.
עוגות ערמונים ממולאות בערמונים ומחית שעועית אדומה
סקירה כללית

עוגת ערמונים מכילה ערמונים כמרכיב עיקרי. הערמונים נטחנים לקמח לצורך הכנת העוגה. עוגה זו מוגשת כעוגת קינוח, וחלק מהגרסאות מכוסות בציפוי, גנאש או קצפת. ניתן לכלול ערמונים בזיגוג או בציפוי, כגון בציפוי שוקולד-ערמונים. ניתן להוסיף ערמונים מסוכרים או מבושלים על גבי העוגה כקישוט. משקאות מזוקקים כגון ברנדי ו-ויסקי סקוטי עשויים לשמש כמרכיב בזיגוג או בציפוי. ניתן להכין את העוגה כמנה ללא גלוטן באמצעות קמח ערמונים וקמח אורז.
גלריה

מבט כללי על עוגת ערמונים
עוגת קוגלהוף עם ערמונים
הערות שוליים

↑  Grace Young, The Wisdom of the Chinese Kitchen: Classic Family Recipes for Celebration, Simon & Schuster, 2014, p. 134
1 2 3  Dorie Greenspan, Baking : from my home to yours, Boston : Houghton Mifflin, 2006, ISBN 978-0-618-44336-9
↑  James Peterson, Baking, Potter/TenSpeed/Harmony, 2012-04-10, ISBN 978-1-60774-407-8. (באנגלית)
↑  Bill Yosses, Melissa Clark, The Perfect Finish: Special Desserts for Every Occasion, W. W. Norton & Company, 2011-03-17, ISBN 978-0-393-07934-0. (באנגלית)
סטפני דה בוארנה

סטפני דה בוארנה (בצרפתית: Stéphanie de Beauharnais‏, 28 באוגוסט 1789 - 29 בינואר 1860), הייתה אשתו של קרל, הדוכס הגדול של באדן.
ביוגרפיה

סטפני נולדה ב-28 באוגוסט 1789 בוורסאי, לקלוד דה בוארנה ולקלודין פרנסואז אדריאן גבריאל דה לזיי-מארנזי, בתם של קלוד, מרקיז דה לזיי-מארנזי ומארי-קלודין דה-נטאנקור-ואובקור, דאם דה ואובקור. בשנת 1779 התחתן בן דוד של אביה - אלכסנדר דה בוארנה עם ז'וזפין דה בוארנה, אולם הוא הוצא להורג בגיליוטינה במהלך שלטון הטרור של רובספייר בשנת 1794. לאחר הוצאתו להורג התחתנה אשתו ז'וזפין עם נפוליאון בונפרטה, ובשנת 1804 הוכתרו השניים כקיסרי צרפת. ילדיה של ז'וזפין אז'ן דה בוארנה והורטנס דה בוארנה תפסו עמדות חשובות בממשלו של נפוליאון.
ב-8 באפריל 1806 התחתנה סטפני עם קרל, נסיך הכתר של באדן, כחלק מניסיון של נפוליאון לכרות ברית עם באדן, אולם בתחילה לא היו נישואיהם מוצלחים עקב רצונו של קרל להמשיך לחיות כרווק, והשניים התגוררו בארמונות נפרדים. מאוחר יותר החל קרל לחשוב על עתיד הירושה, ובעקבות כך התפייס עם סטפני, ולשניים נולדו 5 ילדים.
בשנת 1811 מת סבו של בעלה קרל פרידריך, הדוכס הגדול של באדן, ובעלה עלה לשלטון במקומו כקרל, הדוכס הגדול של באדן. בשנת 1818 מת בעלה קרל, ובמקומו עלה לשלטון דודו לודוויג הראשון, הדוכס הגדול של באדן. סטפני נשארה אלמנה והייתה אם מסורה לשלוש בנותיה, וביתה במנהיים הפך לסלון ספרותי עבור אמנים ואינטלקטואלים. ב-29 בינואר 1860 מתה סטפני בניס, והיא בת 71 שנים. בין צאצאיה נמנים פיליפ, מלך הבלגים, אנרי, הדוכס הגדול של לוקסמבורג, אלבר השני, נסיך מונקו, ומלכי רומניה ויוגוסלביה לשעבר.
משפחתה

ב-8 באפריל 1806 התחתנה סטפני עם קרל, הדוכס הגדול של באדן, ממנו נולדו לה 5 ילדים:
לואיזה אמליה, נסיכת באדן (1811–1854), התחתנה עם גוסטב, נסיך ואסה
בן מת (1812)
יוזפינה, נסיכת באדן (1813–1900), התחתנה עם קרל אנטון, נסיך הוהנצולרן
אלכסנדר, נסיך הכתר של באדן (1816)
מריה אמליה, נסיכת באדן (1817–1888), התחתנה עם ויליאם המילטון, דוכס המילטון האחד עשר
עוגת קטיפה אדומה

| --- | --- |

עוגת קטיפה אדומה ללא צבע מאכל
 
 מאכלים
 סוג:  עוגת שכבות 
 מוצא:  ארצות הברית 
 אופן הגשה:  קינוח
 מרכיבים עיקריים:  קמח, סוכר, חמאה, קקאו
 
עוגת קטיפה אדומה עם צבע מאכל אדום
עוגת קטיפה אדומה (באנגלית: Red velvet cake) היא עוגה בעלת גוון אדום כהה, אדום בהיר או אדום-חום. באופן מסורתי מכינים את העוגה כעוגת שכבות מצופה בקרם גבינה או ברביכה.
הרכיבים הנפוצים של העוגה הם קמח, חובצה, חמאה וקקאו.
היסטוריה

בספר בישול מאת השף ג'יימס בירד משנת 1972, ניתן למצוא מתכונים לשלוש עוגות קטיפה אדומות, כאשר קיים שוני בכמות שומן האפייה, החמאה והשומן הצמחי ביניהם.
התגובה הכימית של החומץ בחובצה חושפת את צבעו האדום של האנתוציאנין הנמצא בקקאו, וכן שומרת שהעוגה תהיה קלה, אוורירית ולחה. גוון טבעי זה שניתן לעוגה הוא ככל הנראה מקור השם "קטיפה אדומה" לעוגה זו או "מזון השטן" וכן שמות דומים אחרים עבור עוגות שוקולד אחרות. צבעה החום-אדמדם של העוגה במקור התקבל מהתגובה הכימית בלבד. כיום מוסיפים לעוגה צבע מאכל אדום כגון תמצית סלק אדום להשגת צבע אדום עז.
כאשר היו הקצבות מזון במלחמת העולם השנייה, אופים נהגו להרתיח בצק במיצי סלק כדי להבליט את צבע העוגות שייצרו. ישנן עוגות קטיפה אדומות בהן נעשה שימוש בסלק, והוא לא רק מעניק לעוגה את גוונה האדום אלא גם שומר על לחותה. חברת "אדמס אקסטרקט", חברה אמריקאית שבסיסה בטקסס, עזרה להפיץ את עוגת הקטיפה האדומה ברחבי ארצות הברית בזמן השפל הגדול. החברה הייתה מבין החברות האמריקאיות הראשונות שמכרו צבע מאכל אדום ותמציות מאכל נוספות בטעמים. העוגה ומתכונה המקורי מוכרים היטב בארצות הברית הודות למלון וולדורף אסטוריה מניו יורק. אולם, העוגה נחשבת לעוגה של מדינות הדרום ולא עוגה כלל-אמריקאית. לרוב, העוגה מצופה ברביכה על בסיס חמאה, שהיא קלה ואוורירית אך דרוש זמן רב להכנתה. ציפוי בקרם גבינה או בקרם חמאה נהיו יותר פופולריים בשנים האחרונות.
בקנדה, העוגה הייתה קינוח מפורסם במסעדות ובחנויות בחנות הכלבו "איטון" בשנות הארבעים והחמישים. סופר שמתכון העוגה הוא מתכון ייחודי של רשת החנויות, עובדי הרשת נשבעו לשמור על סודיות המתכון, וכך אנשים רבים הוטעו לחשוב שהעוגה היא פרי המצאתה של מייסדת הרשת, ליידי איטון.
עוגה זאת הייתה פופולרית במטבחים רבים ברחבי ארצות הברית בשנות ה-30. ובשנים האחרונות, עוגת הקטיפה האדומה על צורותיה השונות צברו שוב פופולריות בארצות הברית ובהרבה מדינות אירופאיות. יש הרואים בסרט Steel Magnolias משנת 1989 את האחראי לאהדת העוגה בעולם, שכן עוגת החתן בסרט היא עוגת קטיפה אדומה המעוצבת כארמדילו. מאפיית "מגנוליה" במנהטן, שמייצרת את העוגה מאז פתיחה בשנת 1996, עזרה אף היא לפופולריות העוגה, בדומה למסעדות אחרות במדינות דרום ארצות הברית. בברוקלין נפתחה מאפייה שמייצרת אך ורק עוגה זו בשנת 2000, מאפיית "קייק מן רייבן".
ראו גם

עוגת מזון השטן
הערות שוליים

↑  מגע של קטיפה: עוגת רד וולווט, באתר ynet, 30 במאי 2013
| רשימת עוגות |
| --- | --- | --- |
| עוגות חמאה | עוגת מזון השטן • עוגת חמאה דביקה • עוגת פאונד |  |
| עוגות גבינה | אוסטקהקה |  |
| עוגות שוקולד | עוגת היער השחור • עוגת צ'נטילי • עוגת שוקולד ללא קמח • עוגת פאדג' • עוגת גאראש • עוגת שוקולד גרמנית • עוגת ג'ופרה • קלאדקהקה • עוגת שוקולד מותך • זאכרטורטה • טורטה קפרזה • טורטה סטבלי • פיטיבייה • אקלר |  |
| עוגות פירות | לחמנייה שחורה • בולו ריי • עוגת גזר • עוגת גנואה • עוגת דובדבנים • עוגת דאנדי • טארט טאטן • עוגת ירח • פנפורטה • שטרודל • עוגת תפוחים יהודית • עוגת תות |  |
| עוגות שכבות | עוגת מזון מלאכים • באקויט גאטאו • דאקוויז • דובוש • טורט אסטרהאזי • עוגת חלב חם • עוגת קייב • עוגת מריה לואיז • קרמשניט • עוגת הנסיכה • פרינצרגנטנטורטה • עוגת קשת בענן • קק לאפיס סראוואק • ספקקואק • טורט |  |
| עוגות חלולות | באומקוכן • קורטוש • סקאז • ספטטאקהקה • טרדלניק |  |
| עוגות ספוג | באן בו • עוגת באטנברג • בוסטון קרים פאי • שארלוט • עוגת שיפון • דונאוולה • קארנץ • פרנץ' פנסי • עוגת צפרדע • עוגת למינגטון • מדריה • מנטאקאדס • עוגת שיש • עוגת אופרה • עוגת פנדן • עוגה עטופה בנייר • עוגת קטיפה אדומה • עוגת ראם • שורטקייק • עוגת תבלינים • טרס לצ'ס • עוגה הפוכה • עוגת אגוזים וקפה • עוגת דבש |  |
| עוגות בצק עלים | טארט טאטן • סנט אונורה • פיטיבייה • שטרודל |  |
| עוגות קצף | עוגת מזון מלאכים • קסטלה • ז'נואז • בישקוט • עוגיית מדלן • מקצפת • רולדה |  |
| עוגות שמרים | עוגת אקלס • באבקה • לחם בננה • עוגת בנבורי • דובשנית • עוגת וולש • עוגת עקיצת הדבורה • פאנדורו • צ'ורליי • עוגת קברות זבובים • ראם באבה • שטראוסקלוצ'ן • עוגת תמר מצוי ואגוזים |  |
| עוגות אחרות | עוגת יום הולדת • עוגת חתונה • עוגת ליל כל הקדושים • ברמברק |  |
ספר הנייר

|  מידע כללי |
| --- | --- |
 שפת המקור:  עברית רבנית 
 סוגה:  ספרות הלכתית 
 
ספר הנייר הוא ספר הלכה של אחד מבעלי התוספות בצרפת בשלהי המאה ה-13. מחברו אינו ידוע וכך גם שמו המקורי של הספר.
הספר כולל ארבעים וארבעה פרקים ("סימנים") ועוסק בהלכות שבת ומועד, כשרות, טהרת המשפחה, אישות, ועוד.
תוכן הספר וקורותיו

ייחודו של הספר בהיותו ספר הלכה מבית מדרשם של בעלי התוספות, שעסקו בעיקר בפרשנות התלמוד ובדרך כלל לא כתבו ספרי הלכה.
בפסקיו הרבה להסתמך על הרי"ף, הרמב"ם והסמ"ג. מבין בעלי התוספות הרבה לצטט את רבי שמשון משאנץ. הוא מזכיר גם מספר פעמים חכם בשם רבי ברוך חיים בן ר' מנחם, תלמידו של רבי שמשון, שאינו ידוע ממקור אחר.
הספר מוזכר פעמים מועטות בספרות התורנית (כגון על ידי המהרי"ק) והשפעתו הייתה מצומצמת, כנראה בגלל הרדיפות כנגד יהודי צרפת בזמנו.
שם הספר

כפי הנראה, השם "ספר הנייר" אינו שמו המקורי, המעתיק בכת"י בודליאן כתב:
כתבתי ספר זה ולא ידעתי שמו, אכן שמעתי מאחורי הפרגוד שקורין אותו ספר פאפייר (=נייר, בצרפתית)
וכן בכת"י גינצבורג: ”אין אנו יודעין את שמו, אבל נמצא כתוב בנייר והעתיקו אותו הרבה במדינת צרפת ובעבור שלא ידעו שמו קראו שמו ספר פאפייר”.
ייתכן שהשם נובע מכך שבאותה תקופה לערך התחילו בצרפת לכתוב ספרים על נייר (במקום קלף או פפירוס), ולכן עובדת היותו של ספר זה כתוב על נייר הייתה דבר מיוחד שבגינו ידעו האנשים באיזה ספר מדובר. מתאריכי שטרות שנרשמו בספר עולה כי נכתב לכל המאוחר בשנת ה'ס"ז (1307). לספר נוספו במהלך המאה ה-14 "הגהות" שהן הערות השלמה לספר, מאת מחבר שאף הוא בלתי ידוע. בחלק מכתבי היד ה"הגהות" נערכו והתמזגו בגוף הספר.
הספר כולל נוסחאות של שטרות שונים, ובכתבי היד יש הבדלים בין המקומות והתאריכים בשטרות אלו, שהותאמו כנראה לזמנו ומקומו של המעתיק. מן ההבדלים הללו ניתן ללמוד על תפוצת הספר בערים שונות בצרפת.
במשך שש מאות שנה היה הספר בכתבי יד. חלק מן הספר יצא לאור בהוצאת מכון סורא והישיבה-אוניברסיטה (ניו יורק, תשכ"א).
הרב ד"ר גרשון אפפל ההדיר את הספר בשלמותו בהוצאת מכון ירושלים (תשנ"ד ומהדורה מתוקנת בתשס"א). נכלל גם בפרויקט השו"ת.
לקריאה נוספת

ספר הנייר, במבוא, עמ' 13 - 38, באתר אוצר החכמה
סטפני גרישם

סטפני גרישם (באנגלית: Stephanie Grisham; נולדה ב-23 ביולי 1976) היא עובדת של הממשלה הפדרלית של ארצות הברית, אשר כיהנה כדוברת הבית הלבן ומנהלת התקשורת בבית הלבן החל מ-1 ביולי 2019 ועד 7 באפריל 2020 וכראש המטה של הגברת הראשונה של ארצות הברית, מלאניה טראמפ מ-7 באפריל 2020 עד להתפטרותה ב-6 בינואר 2021 בעקבות ההפגנות בגבעת הקפיטול. היא הייתה חברה בצוות המעבר של נשיא ארצות הברית דונלד טראמפ.
קריירה

בשנת 2007, הייתה גרישם דוברת של אגודת הרכב האמריקאית (AAA) באריזונה. מאוחר יותר, היא הייתה הדוברת של היועץ המשפטי של אריזונה, טום הורן ולאחר מכן דוברת הרפובליקנים בבית הנבחרים של אריזונה, ולאחר מכן של יושב ראש בית הנבחרים של אריזונה, דוד גוון.
בשנת 2012, עבדה גרישם עבור קמפיין הבחירות לנשיאות של מיט רומני.
בשנת 2014, הייתה גרישם, אז דוברת של משרד התובע הכללי של אריזונה, עדה להוצאה להורג של ג'וזף ווד.
בשנת 2015, גרישם, כקבלנית עצמאית, תיאמה את ביקורו של האפיפיור פרנציסקוס בפילדלפיה. מאוחר יותר בשנת 2015, היא שימשה כעוזרת מנהל העיתונות בקמפיין של טראמפ. לדברי אריזונה הקפיטול טיימס, בתחילה נטלה גרישם חופשה ארוכה ללא תשלום מבית הנבחרים אריזונה, על מנת לעבוד עבור הקמפיין של טראמפ. דובר בית הנבחרים אריזונה, דוד גוואן, שילם לה 19 אלף דולר במשכורת המדינה במשך תקופה של 8 שבועות, בזמן שהיא כיהנה כחברה בצוות המעבר של טראמפ.
לאחר ניצחונו של טראמפ, בשנת 2017, מונתה גרישם לממלא מקום מזכיר העיתונות של שון ספייסר באגף המערבי של הבית הלבן.
"גרישם הייתה אחת מאנשי צוותו הראשונים של טראמפ. היא סייעה לארגן את ביקורי הקמפיין בפיניקס ומסביב המדינה והאזור במהלך הפריימריז. תפקיד זה הורחב במהירות כדי לכלול את העצרות שלו ברחבי ארצות הברית. אחרי הניצחון שלו, מונתה גרישם ליועצת מיוחד למבצעים, והיא כיהנה בצוות המעבר של טראמפ".
במרץ 2017, העבירה אותה מלאניה טראמפ אל האגף המזרחי. חבר לשעבר בבית הלבן של דונלד טראמפ הצהיר כי טראמפ התחרט על שאיבד את גרישם לטובת משרדה של מלאניה טראמפ, בשל נאמנותה של גרישם ומיומנותה בטיפול בעיתונות בעת ששימשה מזכיר העיתונות בנסיעות שלו. במהלך אותה תקופה, היא בנתה קשרים עם כתבים רבים באירועים. אף על פי שאיבד את גרישם כחלק מהצוות שלו, אמר טראמפ שהוא מרוצה שאשתו "תהיה בידיים טובות". גרישם תוארה על ידי כמה מקורות שעבדו איתה בעבר כ"מוכשרת מאוד "ובעלת "מודעת עצמית", והאמינו שהיא נהנית "לעקוץ את העיתונות" באמצעות הצהרות ספקולטיביות שפורסמו.
משרדו של התובע המיוחד אמר כי גרישם הפרה את חוק הטש של 1939, בעקבות תלונה של הסנאטור טום קרפר. גרישם הואשמה בשימוש בחשבון הטוויטר הרשמי שלה ב-11 ביולי 2018 כדי לצטט את סיסמת הקמפיין של טראמפ. הפרת המעשה אינה פשע, אלא הפרת ההנחיות במקום העבודה, והסוכנות הגיבה בשליחת מכתב אזהרה לגרישם.
ב-14 ביוני 2019, הוזכר שמה של גרישם כמחליפה אפשרית לשרה האקבי סנדרס כדוברת הבית הלבן. היא הוכרזה רשמית כדוברת הבית הלבן הבאה ומנהלת התקשורת בבית הלבן (תפקיד שהיה פנוי מאז שביל שיין עזב במרץ 2019) על ידי הגברת הראשונה של ארצות הברית מלאניה טראמפ באמצעות הטוויטר ב-25 ביוני 2019. במקביל היא תמשיך להיות הדוברת של מלאניה טראמפ.
חיים אישיים

גרישם היא גרושה ואם לשני ילדים. בנה הבכור סיים את לימודיו בתיכון במאי 2017.
הערות שוליים

↑  Pappas, Alex (25 ביוני 2019). "Stephanie Grisham to be the new White House Press Secretary" (באנגלית אמריקאית). נבדק ב-25 ביוני 2019. {{cite news}}:  (עזרה)
↑  Kate Bennett CNN, First lady's chief of staff and former WH press secretary resigns over violent protests, CNN
1 2  Morrow, Brendan (27 במרץ 2017). "Stephanie Grisham: 5 Fast Facts You Need to Know". Heavy.com (באנגלית אמריקאית). נבדק ב-22 במאי 2017. {{cite news}}:  (עזרה)
↑  TucsonSentinel.com. "Ex-Tucsonan named spokeswoman for first lady Melania Trump". tucsonsentinel.com. נבדק ב-17 באוקטובר 2018. {{cite web}}:  (עזרה)
↑  Wingett Sanchez, Yvonne. "This Arizonan is going to the White House to work for Donald Trump". Arizona Central. נבדק ב-21 בינואר 2018. {{cite news}}:  (עזרה)
1 2  "Trump taps Melania Trump's spokeswoman as next White House press secretary". CNN.
1 2 3  FOX. "Single mother from the Valley working for the Trump White House". fox10phoenix.com. נבדק ב-17 באוקטובר 2018. {{cite web}}:  (עזרה)
1 2 3 4 5  Bach, Natasha. Who Is Stephanie Grisham? She Might Be Sarah Sanders' Replacement, Fortune, June 14, 2019.
↑  Matt Pearce, Cindy Carcamo, Maya Srikrishnan. "Arizona killer takes 2 hours to die, fueling lethal-injection debate - Los Angeles Times". latimes.com. נבדק ב-17 באוקטובר 2018. {{cite web}}:  (עזרה)תחזוקה - ציטוט: multiple names: authors list (link)
↑  "It's Time to End Our State-Sponsored Barbarism". esquire.com. 24 ביולי 2014. נבדק ב-17 באוקטובר 2018. {{cite web}}:  (עזרה)
↑  "Arizona House spokeswoman prepping for the pope". azcentral.com. נבדק ב-17 באוקטובר 2018. {{cite web}}:  (עזרה)
↑  Stephenson, Hank (25 באפריל 2017). "FLOTUS spokeswoman Stephanie Grisham on state payroll while on Trump's victory tour and transition team". נבדק ב-25 ביוני 2019. {{cite web}}:  (עזרה)
↑  "Trump Names House PR Person To Staff, Treasurer As Adviser". knau.org. Associated Press. נבדק ב-17 באוקטובר 2018. {{cite web}}:  (עזרה)
↑  "This Arizonan is going to the White House to work for Donald Trump". azcentral.com. 19 בינואר 2017. נבדק ב-17 באוקטובר 2018. {{cite web}}:  (עזרה)
↑  "Schedule B for ALL Line #'s". docquery.fec.gov. נבדק ב-17 באוקטובר 2018. {{cite web}}:  (עזרה)
↑  "Schedule B for Line #23". docquery.fec.gov. נבדק ב-17 באוקטובר 2018. {{cite web}}:  (עזרה)
↑  "Schedule B for ALL Line #'s". docquery.fec.gov. נבדק ב-17 באוקטובר 2018. {{cite web}}:  (עזרה)
↑  Markay, Lachlan (7 באוגוסט 2018). "The White House Won't Stop Melania From Contradicting Trump". The Daily Beast. נבדק ב-5 בנובמבר 2018. {{cite web}}:  (עזרה)
↑  Hutzler, Alexandra (9 באוקטובר 2018). "Melania Trump's Spokeswoman Stephanie Grisham Violated Hatch Act With 'Make America Great Again' Tweet". Newsweek. נבדק ב-29 באוקטובר 2018. {{cite news}}:  (עזרה)
↑  AP, אשת סודה של מלניה מונתה לדוברת הבית הלבן, באתר ynet, 25 ביוני 2019
| --- | --- |
בקרת זהויות :  GND: 1245562487  ISNI: 0000 0005 0063 7252  LCCN: no2019123912  NKC: jo20231181206  VIAF: 3839156762923841300005   WorldCat (עם VIAF): 3839156762923841300005
עוגת עקיצת הדבורה

| --- | --- |

 
 מאכלים
 סוג:  sheet cake, עוגת שמרים 
 מוצא:  מינכן, גרמניה
 אופן הגשה:  קינוח, מנה אחרונה
 מרכיבים עיקריים:  ביצה, קמח, סוכר, שקדים, שמרים
 
עוגת עקיצת הדבורה / עוגת עוקץ הדבורה (בגרמנית: Bienenstich; ביננשטיך) היא עוגה שמקורה בגרמניה המשמשת כקינוח.
העוגה מבוססת לרוב על תחתית של בצק שמרים מתוק עם ציפוי אפוי של שקדים מקורמלים וממולאת בחביצת וניל, קציפת חמאה (אנ') או שמנת.
ניתן למצוא את המתכון במספר גרסאות, כמו בצורת מאפין ועוד. ישנן גם גרסאות שלא מבוססות על בצק שמרים, מרקמן מעט יותר אוורירי והן מהירות יותר להכנה.
עוגת עקיצת הדבורה היא עוגה מסורתית הפופולרית למדי ברחבי הארצות הגרמניות וגם בחלקים אחרים של אירופה. נהוג להגיש אותה כמנה אחרונה לצד מאכלים נוספים בארוחה, או כקינוח לצד קפה או תה.
אטימולוגיה

ייתכן שהעוגה קיבלה את שמה בשל ציפוי הדבש שלה.
לפי סיפור אגדה, דבורה נמשכה אל העוגה ועקצה את האופה שהמציא את העוגה.
מקורות אחרים מצטטים סיפורים שונים, כמו למשל: אגדה של אופים גרמניים מהמאה ה-15, אשר השליכו כוורות מלאות בדבורים על פולשים שהגיעו מכפרים סמוכים, מה שסייע להדוף בהצלחה את אותם פולשים. לאחר שנהדפו פצחו תושבי הכפר בחגיגות על ידי אפיית גרסה של עוגה זו שנקראה על שם מאמצי ההדיפה שלהם שצלחו.
ישנו גם סיפור על אופה גרמני שבזז להנאתו כוורות בכפר שכן, וחגג את מלאי הדבש החדש שלו בעוגה הזו שהכין.
ראו גם

המטבח הגרמני
עוגת מזון השטן